Izvor: AP Photo/Amel Emric

Nakon što je hrvatskim medijima odjeknula informacija da je predsjednica Republike Kolinda Grabar Kitarović dubrovačkoj djeci podijelila čokoladice porijeklom iz Srbije, oglasila se i sama Predsjednica koja kaže kako je bila ''neugodno iznenađena''.

''Ispričat ćemo se roditeljima, zamijenit ćemo čokoladice hrvatskim proizvodima'', poručila je predsjednica.

VEZANE VIJESTI Predsjednica dubrovačkoj djeci dijelila čokoladice iz Srbije

Na upit da komentira slučaj iz Dubrovnika u utorak, kad je djeci podijelila pakete u kojima su bile čokoladice proizvedene u Srbiji, Grabar Kitarović je istaknula da je bila time neugodno iznenađena. Rekla je da nije osobno provjeravala sadržaj košarica podijeljenih djeci.

„Iznimno sam razočarana jer osobno zastupam i podržavam kampanju Kupujmo hrvatsko. U toj košari su se našli proizvodi koji nisu bili hrvatske proizvodnje, a koji se nalaze na hrvatskom tržištu. Hrvatska predsjednica mora promicati hrvatske proizvode i to se više neće dogoditi“, rekla je.

Izvijestila je da je utvrđeno da je jedna od hrvatskih tvrtki iz Vukovara pakirala tu košaru. ''Roditeljima koji su dobili te čokoladice ćemo se ispričati i poslati hrvatske proizvode'', dodala je predsjednica.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.